Asiẓreg yezmer ad yefk azwel i umaru akken ad as-yelḥu uznuz n udlis, afran n uzwel yesɛa azal meqqren imi d netta i d amenzu i d-yettaken agzul n udlis, d ugbur iɣef d-yettawi, daɣen d netta i d-yettaran lwelha n yimeɣri. Azwel deg ungal n KOUDACHE Lynda, s timmad-is d tamukrist, imi isem n uzwel Tamacahut Taneggarut d aɣbel i yimeɣri i wacu mačči d tamezwarut? mi ara nekcem deg tɣuri n wungal ad d-naf yal aḥric yesɛa tazwert, anda yal aḥric yesɛa azwel, amek akka mgaradent teḥkayin daxel n wullis?ɣer taggara ad d-naf awadem agejdan yura ungal isem-is Tamacahut Taneggarut. Amek cabḥa d Lynda d yiwet?.